การช่วยแมวระบายความร้อน การให้แมวได้อยู่ในสภาพแวดล้อมที่เย็นสบาย การสังเกตอาการและรักษาโรคลมแดด
ช่วงนี้ไม่ใช่เวลาที่จะมาเล่นคึกคักกับแมว การเล่นไล่จับเลเซอร์หรือไม้ล่อแมวนั้นทำไม่ได้แน่นอน ควรสนับสนุนให้แมวพักผ่อนและทำตัวสบายๆ เนื่องจากกิจกรรมที่ต้องเคลื่อนไหวกล้ามเนื้อนั้นจะสร้างความร้อนขึ้น ซึ่งไม่ใช่สิ่งจำเป็นสำหรับแมวในสภาพอากาศที่ร้อนอยู่แล้ว เตรียมการอย่างเหมาะสม เช่น ทำให้มั่นใจว่าแมวสามารถหลบในร่มเงาได้เมื่ออยู่นอกบ้านและไม่ต้องตากแดด ร่มเงาในที่นี้อาจเป็นร่มเงาจากต้นไม้หรือพุ่มไม้ หรือร่มบังแดดในสวนก็ได้ หากแมวของคุณอยู่ในบ้าน ควรทำให้แน่ใจว่าแมวไม่ได้ถูกขังอยู่ในห้องที่มีแดดจ้าและสามารถพักผ่อนได้ในบริเวณที่ไม่โดนแดดส่อง หากคุณมีแมวที่อยู่นอกบ้าน ควรตรวจดูบริเวณอาคารกลางแจ้งและเรือนกระจกก่อนปิดประตู อาคารเหล่านี้อาจมีอากาศร้อนจัดและแมวของคุณอาจเสียชีวิตได้หากถูกขังอยู่ข้างใน แมวส่วนใหญ่จะไม่ชอบให้ตัวเปียก แต่คุณสามารถช่วยแมวระบายความร้อนได้โดยใช้ผ้าขนหนูที่ชุบน้ำหมาดๆ ให้จุ่มผ้าลงในน้ำเย็นแล้วบิดให้พอหมาด จากนั้นค่อยๆ ใช้ผ้าผืนนั้นเช็ดตัวให้แมวจากส่วนหัวลงมาถึงหลัง หากแมวตัวร้อนมาก ให้ค่อยๆ ใช้ผ้าเปียกเช็ดตัวให้แมวบ่อยครั้งเท่าที่แมวรับได้ ขนที่เป็นก้อนสังกะตังจะกักความร้อนเอาไว้ ดังนั้น การทำให้แน่ใจว่าขนแมวจะไม่เป็นก้อนติดกันและมีอากาศไหลผ่านได้จะช่วยให้แมวของคุณไม่รู้สึกร้อน ขั้นตอนนี้จะสำคัญเป็นพิเศษสำหรับแมวพันธุ์ขนยาว  ทำการหวีและแปรงขนให้แมวของคุณเป็นกิจวัตรในช่วงที่อากาศเย็นสุดของวันก่อนที่แมวจะเริ่มร้อน เช่น ตอนเช้า แมวของคุณจะยอมให้ความร่วมมือมากกว่าหากมันยังไม่รู้สึกหงุดหงิดจากอากาศที่ร้อนจัด หลีกเลี่ยงการโกนขนแมวจนถึงผิวหนัง เพราะการทำเช่นนี้จะทำให้แมวของคุณต้องโดนแสงแดดโดยตรงและอาจทำให้ผิวไหม้และเกิดความเสี่ยงต่อโรคมะเร็งผิวหนัง แม้การมีชั้นขนหนาๆ ในวันที่อากาศร้อนอาจดูเป็นเรื่องประหลาด แต่ผู้เชี่ยวชาญในปัจจุบันเชื่อว่าขนสัตว์จะช่วยกันความร้อนได้ในช่วงหน้าร้อน รวมถึงกักความร้อนไว้ในช่วงหน้าหนาว ฉะนั้น การโกนขนออกอาจไม่ได้ช่วยให้แมวรู้สึกเย็น อย่างไรก็ตาม หากขนแมวติดพันกันมากๆ ชั้นขนนั้นจะกลายเป็นเปลือกหุ้มตัวแมว ซึ่งหมายความว่า ชั้นขนนั้นทำหน้าที่ไม่ได้ตามที่ควร และการนำแมวไปให้ช่างโกนขนให้จึงเป็นความคิดที่ดี คุณสามารถช่วยให้แมวของคุณเย็นลงได้โดยการสร้างพื้นที่ที่เย็นสบายและมืดให้แมวได้หลบพักเมื่อมันรู้สึกร้อนเกินไป เพียงแค่วางกล่องกระดาษโดยตะแคงข้างไว้ในบริเวณที่เงียบสงบและไม่ขวางทาง เช่น ในตู้เสื้อผ้า หลังเก้าอี้ หรือใกล้ๆ จุดที่มีอากาศเย็นสบายในบ้าน ใช้ผ้าขนหนูหรือผ้าฝ้ายชนิดอื่นที่เย็นสบายปูพื้นกล่องไว้ จากนั้น ให้ใส่ก้อนน้ำแข็งเทียมลงในถุงเท้าและวางไว้ในกล่องใต้ผ้าขนหนูเพื่อให้มีอากาศเย็นยิ่งขึ้น อีกวิธีหนึ่งที่น่าสนใจคือ ให้วางผ้าขนหนูหรือแผ่นกระดาษไว้บนบริเวณโปรดของแมว การทำเช่นนี้จะสร้างแนวกั้นที่เย็นสบายระหว่างขนของแมวและพื้นที่มีอุณหภูมิอุ่น หากคุณมีเครื่องปรับอากาศ การให้แมวอยู่ในบ้านจะช่วยทำให้มั่นใจว่าแมวจะเย็นสบายด้วยเช่นกัน สิ่งต่างๆ ที่คุณทำเพื่อให้รู้สึกว่าบ้านไม่ร้อนนั้นจะเกิดประโยชน์ต่อแมวของคุณด้วย เช่น การปิดที่บังแสง ผ้าม่าน และประตู เป็นต้น  ควรแน่ใจว่าแมวของคุณสามารถเดินไปยังห้องที่มีอุณหภูมิอบอุ่นได้หากมันรู้สึกหนาวเกินไป (บางครั้งการเปิดทั้งแอร์และพัดลมอาจทำให้อากาศหนาวเย็นเกินไป ซึ่งอาจทำให้แมวรู้สึกไม่สบายตัวได้หลังจากผ่านไปสักพัก) แม้ว่าแมวของคุณจะชอบอยู่นอกบ้าน แต่เราแนะนำให้คุณเอาแมวไว้ในบ้านในช่วงเวลาที่อากาศร้อนมากๆ ในหน้าร้อน นั่นคือ ระหว่าง 10 โมงเช้า ถึง 4 โมงเย็น หากคุณไม่มีเครื่องปรับอากาศ การเปิดพัดลมและหน้าต่างเป็นอีกตัวเลือกหนึ่งที่ดีในการระบายความร้อนให้กับบ้านและแมวของคุณ ตั้งพัดลมไว้ที่ด้านหน้าหน้าต่างที่เปิดโล่งไว้เพื่อไหลเวียนอากาศภายในบ้านของคุณและระบายความร้อน ตรวจสอบให้แน่ใจว่าพัดลมที่คุณใช้นั้นปลอดภัยสำหรับสัตว์เลี้ยงของคุณที่อยู่ใกล้ชิด โดยการตรวจสอบว่าฝาครอบสำหรับใบพัดนั้นยึดแน่นดีแล้ว ตั้งพัดลมหนึ่งตัว หรือมากกว่านั้น ไว้บนพื้นในมุมหนึ่งของห้องโดยให้หันหน้าเข้าหาใจกลางห้อง เมื่อทำเช่นนี้ แมวจะสามารถนอนในระยะห่างที่มีลมพัดผ่านขนของมันได้อย่างสะดวกสบาย การหมุนเวียนของอากาศนี้จะช่วยทำให้แมวมีอุณหภูมิร่างกายเย็นลงในลักษณะเดียวกันกับการขับเหงื่อ แมวจำเป็นต้องมีแหล่งน้ำที่เข้าถึงได้เพื่อให้ร่างกายไม่ขาดน้ำ นอกจากนี้ เมื่อแมวมีอุณหภูมิเลือดเพิ่มสูงขึ้น เซนเซอร์ในสมองจะบอกให้มันดื่มน้ำเพื่อทำให้ร่างกายเย็นลงและเจือจางเลือด ฉะนั้น จึงควรตรวจสอบให้แน่ใจว่าแมวของคุณสามารถเข้าถึงน้ำที่สะอาดสดชื่นตลอดเวลา  เตรียมชามใส่น้ำที่มีพื้นที่ผิวกว้าง (เช่น จานข้าวหรือชามอาหารสุนัข) ไว้หลายๆ ใบ ชามที่มีขนาดกว้างจะทำให้แมวรู้สึกอยากดื่มน้ำ เพราะแมวไม่ชอบให้หนวดของมันสัมผัสกับริมชาม ควรเปลี่ยนน้ำอย่างน้อยวันละหนึ่งครั้งและเติมน้ำให้เต็มตลอดเวลา อย่าปล่อยให้แมวของคุณดื่มน้ำจากแหล่งน้ำที่มีตะไคร่น้ำ เนื่องจากพืชชนิดนี้เป็นพิษและอาจทำให้เกิดอาการท้องเสียง อาเจียน ชัก และตายอย่างเฉียบพลันได้  พิจารณาซื้อน้ำพุแมวมาใช้ แมวหลายตัวชอบดื่มน้ำที่ไหลอยู่ตลอดเวลา และน้ำพุแมวก็เป็นเครื่องมือที่ทำเช่นนี้ได้ดี แมวนั้นฉลาดกับเรื่องความสะดวกสบายตลอดเวลา รวมถึงในช่วงที่มีอากาศร้อนจัด แมวชอบที่จะนอนขดอยู่ในอ่างอาบน้ำหรืออ่างล้างหน้าเนื่องจากเครื่องเคลือบกระเบื้องจะคงอุณหภูมิให้เย็นอยู่ได้แม้ภายนอกจะมีอากาศร้อน เพราะว่าเครื่องใช้เหล่านี้มักจะมีอุณหภูมิเย็นกว่าที่อื่น บางครั้งแมวจึงชอบบริเวณในบ้านที่ปูกระเบื้อง เช่น ห้องน้ำ ห้องซักผ้า และห้องครัว เป็นต้น หากแมวของคุณเลือกบริเวณใดบริเวณหนึ่งแล้วและดูท่าจะสบายดี ก็ควรปล่อยให้แมวทำตามใจ สัญญาณของโรคลมแดดมีดังนี้ การหอบหายใจมากเกินไปและการหายใจถี่ อาการเซื่องซึม หูเป็นสีชมพูจัด อาการมึนงง ไม่มีแรงและยืนไม่ได้ ตัวสั่น และแม้กระทั่งอาการชัก แมวที่เป็นโรคลมแดดจะมีอุ้งเท้าที่ร้อนเมื่อสัมผัส หากคุณสงสัยว่าแมวของคุณกำลังประสบภาวะลมแดด ให้จับแมวไปวางไว้บนพื้นเย็นๆ ทันที เช่น บนพื้นกระเบื้อง จากนั้นให้เปิดพัดลมและหันหน้าพัดลมให้เป่าไปที่แมวเพื่อกำจัดความร้อนออก หากแมวของคุณมีอาการของโรคลมแดด ให้วางผ้าชุบน้ำเย็นบิดหมาดไว้บนเท้าแมวและเตรียมน้ำให้แมวดื่มทันที ถ้าแมวไม่มีแรงที่จะดื่มน้ำ ให้พยายามหยดน้ำลงบนเหงือกของแมวให้ชื้นโดยใช้ผ้าชุบน้ำ หลีกเลี่ยงน้ำแข็งหรือน้ำที่เย็นจัด เนื่องจากความแตกต่างระหว่างอุณหภูมิที่ร้อนจัดและเย็นจัดอาจทำให้แมวมีอาการช็อกได้ คุณอาจต้องนำแมวของคุณไปพบสัตวแพทย์เพื่อรักษาภาวะลมแดด สัตวแพทย์สามารถให้น้ำเกลือเพื่อลดอุณหภูมิร่างกายของแมวและรักษาระดับเลือดที่ส่งไปยังอวัยวะของมัน เมื่ออุณหภูมิของแมวเพิ่มสูงขึ้น เลือดของมันจะข้นขึ้นและอาจทำให้การไหลเวียนเลือดไปยังอวัยวะที่สำคัญเกิดบกพร่องได้ โทรหาสัตวแพทย์ประจำตัวแมวทันทีหากคุณสงสัยว่าแมวของคุณมีอาการของโรคลมแดด
ปล่อยให้แมวอยู่นิ่งๆ ในวันที่อากาศร้อน. ตรวจสอบให้แน่ใจว่าแมวของคุณเดินหาร่มเงาได้. ระบายความร้อนให้กับแมวด้วยผ้าขนหนูชุบน้ำหมาด. แปรงขนแมวทุกวัน. สร้างพื้นที่พักผ่อนที่เย็นสบาย. เปิดเครื่องปรับอากาศ. เปิดพัดลมเพื่อเพิ่มการไหลเวียนของอากาศภายในบ้าน. เตรียมน้ำดื่มสะอาดไว้ตลอดเวลา. ปล่อยให้แมวของคุณเลือกบริเวณที่มีอากาศเย็น. คอยสังเกตสัญญาณของโรคลมแดด. ระบายความร้อนให้แมวด้วยผ้าชุบน้ำเย็นบิดหมาดและเตรียมน้ำไว้สำหรับดื่ม. โทรปรึกษากับสัตวแพทย์ประจำตัวแมว.
https://www.wikihow.com/Cool-Your-Cat-Down-in-the-Summer https://www.wikihow.com/Cool-Your-Cat-Down-in-the-Summer https://www.wikihow.com/Cool-Your-Cat-Down-in-the-Summer
Helping Your Cat Cool Down Providing a Cool Environment for Your Cat Identifying and Treating Heatstroke